Hiba Šerbić
Hiba Šerbić (Tuzla 1912. - 1975.) je bila prva Muslimanka koja je maturirala u Tuzli. Bila je studentica medicine i diplomirala je u Beogradu 1939. godine. U beogradskom listu Politika je objavljeno da je Hiba Šerbić prva Muslimanka u Tuzli koja je stekla akademsku titulu. Kao ljekarka je radila 36 godina u Jajcu, Kasindolu i Sarajevu. Vodila je Prvu internu kliniku u Sarajevu.